পারমাণবিক সাবমেরিন থেকে ক্ষেপনাস্ত্রের সফল উৎক্ষেপন ভারতের!

ওয়েব ডেস্ক : ফের ক্ষেপনাস্ত্রের (Missile) সফল উৎক্ষেপন ভারতের (India)। এবার পারমাণবিক সাবমেরিন ‘আইএনএস আরিঘাত’ (INS Arighat) থেকে ছোড়া হল ব্যালিস্টিক মিসাইল কে-৪। মঙ্গলবার পরীক্ষামূলকভাবে এই ক্ষেপনাস্ত্রের উৎক্ষেপন করা হয় বলে খবর। ফলে এই মিসাইলের আওতায় চলে এল পাকিস্তানও।

এই মিসাইল (Missile) ৩৫০০ কিলোমিটার পর্যন্ত হামলা চালাতে পারে। ফলে এটি ভারতের কাছে অন্যতম গুরুত্বপূর্ণ একটি হাতিয়ার। মঙ্গলবার বঙ্গোপসাগরে বিশাখাপত্তনম উপকূল এই ব্যালিস্টিক মিসাইলের সফল পরীক্ষা করা হয় বলে খবর। এর আগে গত নভেম্বরেও একটি পরীক্ষা চালানো হয়েছিল। সূত্রের খবর, ভারতীয় নৌসেনা আরও বেশ কিছু পরীক্ষা চালাতে পারে।

আরও খবর : উৎসবের ভোরে ভয়াবহতা, দুর্ঘটনায় ঝলসে মৃত্যু ২০ জনের বেশি যাত্রীর

বর্তমানে ভারতের কাছে ‘আইএনএস অরিহন্ত’ এবং ‘আইএনএস অরিঘাত’ নামে দু’টি সাবমেরিন রয়েছে। এই সাবমেরিনগুলি পরমাণু অস্ত্র বহন করতে সক্ষম। এমন কি সেখান থেকে ক্ষেপনাস্ত্রও চালানো যাবে। জানা যাচ্ছে, আরও একটি পরমাণুচালিত সাবমেরিন তৈরি করছে ভারত। তা আগামী বছরের মধ্যে তৈরি হয়ে যেতে পারে।

আইএনএস অরিঘাত (INS Arighat) হল দেশীয় প্রযুক্তিতে তৈরি একটি সাবমেরিন (Submarine)। এর দৈর্ঘ্য ১১৩ মিটার। এই সাবমেরিনের মধ্যে কে-১৫ ব্যালিস্টিক ক্ষেপনাস্ত্র রয়েছে। সঙ্গে রয়েছে ১২টি কে ১৫ সাবমেরিন লঞ্চড ব্যালেস্টিক মিসাইল। এছাড়া রয়েছে চারটি টর্পোডো।

দেখুন অন্য খবর :